cyanic-selkie/wikianc huggingface dataset:
মুখার্জী দার বউ
গল্প
আন্তর্জাতিক নারী দিবসে মুক্তি পাওয়া চলচ্চিত্রটি কেন্দ্রীয় আবহ হ'ল নারী অধিকারের সমর্থন। এটি বিভিন্ন সাংস্কৃতিক আচার এবং চর্চাকে বোঝায়, সাধারণত পুরুষতান্ত্রিকতাকে উল্লেখ করে। এই সংস্কারের বাণী এবং অভ্যাসগুলি কীভাবে সন্তর্পণে কোনো ধরনের যাচাই ছাড়া বা পূর্বসংস্কারের হাত ধরে নারীদের পূর্বপ্রজন্ম থেকে উত্তরপ্রজন্মে সঞ্চারিত হয়ে চলে তাও ফুটে উঠেছে এই চলচ্চিত্রে। এটি বাংলা চলচ্চিত্র জগতের অন্যতম যুগান্তকারী চলচ্চিত্র হিসাবে বিবেচিত যা প্রথমবারের মতো বাংলা চলচ্চিত্র হিসাবে নারী দিবস উদযাপনে নারীদের একটি গল্প নিয়ে এসেছে এবং যেখানে নারীরা নেতৃত্বে।
সাই মিং-কাই
সাই মিং-কাই (জন্ম ৬ এপ্রিল ১৯৫০, তাইওয়ানে) একজন তাইওয়ানি উদ্যোক্তা, বর্তমানে মিডিয়াটেকের চেয়ারম্যান।
মোগুল
মোগুল - দ্য গুলশান কুমার স্টোরি হলো একটি আসন্ন ২০১৯-এর ভারতীয় জীবনীসংক্রান্ত চলচ্চিত্র যেটি সুভাশ কাপুর কর্তৃক লিখিত এবং পরিচালিত এবং ভূষাণ কুমার কর্তৃক প্রযোজিত। এই চলচ্চিত্রটি গুলশান কুমারের জীবনীর উপর ভিত্তি করে নির্মিত যিনি হলেন টি-সিরিজ সঙ্গীত লেবেল (সুপার ক্যাসেটেস ইন্ডাস্ট্রিজ লিমিটেড), এবং একজন বলিউড প্রযোজক। এই চলচ্চিত্রটি ২০১৯-এ মুক্তি দেওয়ার জন্য স্থির করা হয়েছে।
মুক্তি
এই চলচ্চিত্রটিকে ভারতে ২০১৯ সালে মুক্তি দেওয়ার জন্য তালিকাভুক্ত করা হয়েছে।
খন্দকার সিদ্দিক-ই-রাব্বানী
খন্দকার সিদ্দিক-ই-রাব্বানী একজন বাংলাদেশী বিজ্ঞানী এবং উদ্ভাবক। তিনি ঢাকা বিশ্ববিদ্যালয়ের বায়োমেডিকেল ফিজিক্স অ্যান্ড টেকনোলজি বিভাগের প্রতিষ্ঠাতা।
জীবনী
রাব্বানী ১৯৭০ সালে ঢাকা বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। ১৯৭২ সালে পাকিস্তানের ইসলামাবাদ বিশ্ববিদ্যালয় থেকে পদার্থবিজ্ঞানে এমএসসি ডিগ্রি অর্জন করেন। তিনি কমনওয়েলথ বৃত্তি নিয়ে ইউনিভার্সিটি অব সাউথহ্যাম্পটন এ পড়তে যান এবং ১৯৭৮ সালে মাইক্রোইলেক্ট্রনিক্সে পিএইচডি ডিগ্রি অর্জন করেন। ১৯৭৮ সালে ঢাকা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। ১৯৮৫ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ২০০৬ থেকে ২০০৭ সাল পর্যন্ত ইসলামিক ইউনিভার্সিটি অব টেকনোলজিতে ভিজিটিং অধ্যাপক হিসেবে কাজ করেন। ২০০৮ সালে বায়োমেডিকেল ফিজিক্স অ্যান্ড টেকনোলজি বিভাগ প্রতিষ্ঠা করেন।
বহিঃসংযোগ
প্রফেসর রাব্বানীর হাত ধরে টেলিমেডিসিনে বিশ্বের শীর্ষে বাংলাদেশ, বাংলাদেশ প্রতিদিন, ২৭ অক্টোবর, ২০১৮। পত্রিকার সাথে সংযুক্ত ট্যাবলয়েড ' শনিবারের সকাল '- এর পৃষ্ঠা ৭।
সুপারমডেল
210px|thumb|[[জিযেলি বিন্ডচিন, ২০০৫ থেকে বিশ্বের সবচেয়ে বেশি পারিশ্রমিকপ্রাপ্ত সুপারমডেল। ]]
সুপারমডেল (Supermodel) অর্থ উচ্চতর পারিশ্রমিক গ্রহণকারী উঁচু শ্রেণীর ফ্যাশন মডেল। সাধারণত তাদের বিশ্বব্যাপী পরিচিতি থাকে, এবং বাণিজ্যিক মডেলিং-এ তারা অভিজ্ঞ। ১৯৯০-এর দশকের শেষের দিকে জনসংস্কৃতিতে এই শব্দটি জনপ্রিয় হয়ে ওঠে। সুপারমডেলরা সচারচর প্রথম শ্রেণীর ফ্যাশন ডিজাইনার ও ব্র্যান্ডগুলোর জন্য কাজ করে। তাদের লক্ষ-কোটি ডলারের চুক্তি, এন্ডোর্সমেন্ট ও ক্যাম্পেইন থাকে। তারা তাদের নিজের নামে পরিচিত থাকলেও, বিশ্বব্যাপী তাদের পরিচয়, তাদের মডেলিং পেশাজীবনের সাথেই সংশ্লিষ্ট।   তারা বিভিন্ন ম্যাগাজিনে প্রচ্ছদ নারী হিসেবে বিভিন্ন ভঙ্গিমায় পোজ দেন। সুপারমডেল ক্লডিয়া শিফার বলেন, "সুপারমডেল হতে হলে একটি নারীকে একই সময় বিশ্বের সকল প্রচ্ছদে উপস্থিত থাকতে হবে, যেনো মানুষ মেয়েটিকে চিনতে পারে।"  সুপারমডেলরা সচারচর ফ্যাশন শিল্পে নামের প্রথম অংশ দ্বারাই পরিচিত হন।
বিলাল ইবনে রাবাহ
বিলাল ইবনে রাবাহ ( আরবি: بلال ابن رباح ) ছিলেন নবী মুহাম্মাদ সা. এর একজন ঘনিষ্ঠ ও প্রসিদ্ধ কৃষ্ণাঙ্গ সাহাবী। তিনি মক্কায় জন্মগ্রহণ করেন; আবিসিনিয় বা হাবাশী (বর্তমান ইথিওপিয়া) বংশোদ্ভুত ছিলেন। তিনি ছিলেন মক্কার কুরাইশ নেতা উমাইয়া ইবনে খালফ-এর ক্রীতদাস। ইসলাম গ্রহণের কারণে তিনি তার মনিব দ্বারা নিষ্ঠুরভাবে নির্যাতিত হন। পরবর্তীতে আবু বকর তাকে ক্রয় করেন দ্বাসত্ব ও অত্যাচার থেকে মুক্ত করেন| হিজরতের পর মদীনায় থাকাকালীন অবস্থায় তিনিই সর্বপ্রথম আযান দেয়ার সৌভাগ্য লাভ করেন। নবী মুহাম্মদ (সঃ) এর সঙ্গী হিসেবে প্রথম জান্নাতে প্রবেশকারী হওয়ার অগ্রিম সুসংবাদও তিনি নিজ জীবদ্দশাতেই নবী মুহাম্মদ (সঃ) এর কাছ থেকে পেয়েছিলেন।
জন্ম ও প্রাথমিক জীবন
বিলাল ইবনে রাবাহ ৫৮০ খ্রিষ্টাব্দে হেজাজের মক্কা নগরীতে জন্মগ্রহণ করেন। তার পিতা রাবাহ ছিলেন একজন আরব দাস এবং তার মাতা হামামাহ ছিলেন একজন প্রাক্তন আবিসিনিয় রাজকুমারী, যাকে আমুল-ফিল এর ঘটনার সময় আটক করে দাসী করে রাখা হয়। দাস হিসেবে জন্মানোয়, বিলাল (রা:) কেও তার মনিব উমাইয়া ইবন খালাফ এর জন্য কাজ করতে হয়। কঠোর পরিশ্রমী ছিলেন বলে বিলাল (রা:) একজন ভাল দাস হিসেবে পরিচিতি লাভ করেন এবং তার কাছেই আরবের পুতুলগুলোর ঘরের চাবি থাকতো। কিন্তু বর্ণবাদ এবং আরবের সামাজিক-রাজনৈতিক প্রেক্ষাপটের কারণে সেসময় তিনি সমাজের উচুস্তরে যেতে পারেননি।
নির্যাতন ভোগ
বিলালের মনিব উমাইয়া ইবনে খালাফ তার ইসলাম গ্রহণের কথা জানতে পেরে তাকে ইসলাম ত্যাগ করার জন্য জোর করতে থাকেন এবং তাতে ব্যর্থ হয়ে তার উপর অমানবিক নির্যাতন করা শুরু করেন। উমাইয়ার নির্দেশে বিলালকে মরুভূমির উত্তপ্ত বালিতে শুইয়ে রাখা হতো এবং তার বুকের উপর একটি বড় আকারের ভারি পাথর রেখে দেয়া হতো, যে কারণে সে সময় তার নিঃশ্বাস প্রায় বন্ধ হয়ে যেতো। এরপরেও সে ইসলাম ত্যাগ করতে অস্বীকৃতি জানালে উক্ত পাথরের উপর একজন মানুষকে উঠিয়ে তাকে লাফাতে বলা হতো। এত কিছুর পরেও বিলাল অবিরাম "আহাদ, আহাদ" (এক ঈশ্বর/আল্লাহ, এক ঈশ্বর/আল্লাহ) বলে চিৎকার করতে থাকতো। পরে আবু বকর রাযি. তাকে ক্রয় করে মুক্ত করে দেন।
ইউসুফ-জুলেখা
ইউসুফ-জোলেখা মধ্যযুগের পুঁথি লেখকদের রচিত বাংলা সাহিত্যের একটি প্রণয়-কাব্য। বাংলা সাহিত্যের প্রথম মুসলমান কবি শাহ মুহম্মদ সগীর, গৌড়ের সুলতান গিয়াসউদ্দিন আজম শাহের রাজত্বকালে(১৩৯৩-১৪০৯ খ্রিষ্টাব্দ) ইউসুফ-জোলেখা কাব্য রচনা করেন। শাহ মুহম্মদ সগীর ছাড়াও মধ্যযুগের আরো অনেক কবি ইউসুফ-জোলেখা নাম দিয়ে কাব্য রচনা করেন। তার মধ্যে আবদুল হাকিম, শাহ গরিবুল্লাহ, গোলাম সফাতুল্লাহ, সাদেক আলী এবং ফকির মোহাম্মদ উল্লেখযোগ্য।
বিলাল ইবনে রাবাহ
আযান
সুন্নিগণ এবং শিয়াগণ উভয়েই একমত যে, ১ম হিজরী সনে (সম্ভাব্য ৬২২-৬২৩ খ্রিষ্টাব্দ) হযরত মুহাম্মাদ সাঃ আযান দেয়ার রীতি প্রতিষ্ঠিত করেন। রাসূল সাঃ বিলাল রাঃ কেই তার সুগভীর, সুমধুর ও সুরেলা কণ্ঠের জন্য প্রথম মুয়াজ্জিন হিসেবে বেঁছে নেন। সুন্নি এবং শিয়াগণ উভয়ই বিলাল রাঃ কে প্রথম মুয়াজ্জিন হিসেবে স্বীকার করেন।
ইউসুফ-জুলেখা
উৎস
শাহ মুহম্মদ সগীর এর ইউসুফ-জোলেখা কাব্যে সুপ্রাচীন প্রণয়কাহিনী উপজীব্য করা হয়েছে। বাইবেল ও কুরআন এ নৈতিক উপাখ্যান হিসেবে সংক্ষেপে এই কাহিনী বর্ণিত রয়েছে। ইরানের মহাকবি ফেরদৌসী (মৃত্যু ১০২৫ খ্রিষ্টাব্দ) এবং সূফীকবি জামী (মৃত্যু ১৪৯২ খ্রিষ্টাব্দ) মূল কাহিনী পল্লবিত করে ইউসুফ-জোলেখা নামে কাব্য রচনা করেছিলেন। তবে তাদের কাব্যের সাথে শাহ মুহম্মদ সগীরের কাহিনীর তেমন কোন মিল নেই। তবে ফেরদৌসীর কাব্যের রোমান্টিক বৈশিষ্ট্যের সঙ্গে শাহ মুহম্মদ সগীরের কাব্যের যথেষ্ট সামঞ্জস্য বিদ্যমান। ডঃ মুহম্মদ এনামুল হক অনুমান করেন, 'কুরআন ও ফেরদৌসীর কাব্য ব্যতীত মুসলিম কিংবদন্তিতে স্বীয়-প্রতিভায় নির্ভর করিয়াই শাহ মুহম্মদ সগীর তাহার ইউসুফ-জোলেখা কাব্য রচনা করেছিলেন'।
বিলাল ইবনে রাবাহ
মুহাম্মাদ এর যুগের সামরিক অভিযানসমূহ
বদরের যুদ্ধ, উহুদের যুদ্ধ এবং খন্দকের যুদ্ধসহ রসূল সাঃ এর সকল সামরিক অভিযানে তিনি অংশগ্রহণ করেন।
মুহাম্মাদ সাঃ এর মৃত্যুর (ওফাত) পর
মুহাম্মাদ সাঃ এর মৃত্যুর (ওফাত) পর আবু বকর রাঃ এর খিলাফতের সময়কাল থেকে বিলাল রাঃ সিরিয়ায় সায়িদ ইবনে আমির আল-জুমাহি'র নেতৃত্বাধীন মুসলিম সেনাবাহিনীতে অংশ নেন।
নবী করীম সাঃ এর মৃত্যুর (ওফাত) পর বিলাল আর কখনোই আযান দেন নি। খলিফা ওমর রাঃ জেরুজালেম পরিদর্শন করার সময়, সাহাবাগণ ওমরকে অনুরোধ করেন তিনি যেন শেষবারের মত হলেও অন্তত একটিবার আযান দেন। যখন বিলাল আযান দিচ্ছিলেন, তখন সকল সাহাবা নবিজীর কথা মনে করে আবেগাপ্লুত হয়ে পড়েন।
মৃত্যু
৬৩০-৪০ এর দশকে বিলাল রাঃ সিরিয়ার দামেস্কে মৃত্যুবরণ করেন। জর্ডানের আম্মানেও তার কবর হিসেবে দাবীকৃত একটি সমাধি রয়েছে, যা অনেকের মতে একটি নকল সমাধি। বিলালের মৃত্যুর সময় নিয়ে ঐতিহাসিকদের মধ্যে দ্বিমত রয়েছে। অনেকে বিশ্বাস করেন যে ৬৩৮ খ্রিষ্টাব্দে তিনি মৃত্যুবরণ করেন। আবার অনেকের মতে ৬৪২ খ্রিষ্টাব্দে তার মৃত্যু ঘটে। বলা হয়ে থাকে যে, মৃত্যুকালে তার বয়স ছিল ৬৩ বছর। বিলালের মৃত্যুর পূর্বলক্ষণ দেখতে পেয়ে তার স্ত্রী দুখে ভারাক্রান্ত হয়ে পরেছিলেন। সে সময় তার স্ত্রী কেঁদে উঠে বললেন, কিন্তু বিলাল এই বলে তার স্ত্রীর মন্তব্যের বিরোধিতা করলেন যে,
বহিঃসংযোগ
Bilal Ibn Rabah
নোড
তড়িৎ প্রকৌশলে একটি নোড মানে বর্তনীর মাঝে অবস্থিত যেকোন বিন্দু যেখানে দুই বা ততোধিক বর্তনীর উপাদান থাকে।২টি নোড ভিন্ন হওয়ার জন্য তাদের বিভবকে ভিন্ন হওয়া জরুরী।বাড়তি কোন জ্ঞানের সাহায্য ছাড়াই ওহমের সূত্রের, V=IR মাধ্যমে নোড আমরা নির্ণয় করতে পারি।আদর্শ তারের রোধ শূণ্য ধরা হয়।(এটা আসলে বাস্তবে সম্ভব না, তবে ভালো ধারণা)।তাই আমরা ধরে নেই যে তারের যে কোনে অংশেই বিভবের মান পরিবর্তিত হবে না।বর্তনীতে যেকোন উপাদানের মাঝের তারকে তাই একটা নোডের অন্তর্গত ধরা যায়। বিভব=বিদ্যুৎ প্রবাহ*রোধ যেহেতু বিভব মানে হলো একটা তারের যেকোন দুই অংশের মধ্যকার বিভবের পার্থক্যের পরিমাপঃ Vab= (বিদ্যুৎ প্রবাহ) * ০ এজন্য যেকোন ২টি বিন্দুতে বিভব পার্থক্য হলো শূণ্য।তাই পুরো তারে উপাদানের মাঝের বিভব একই থাকে। thumb|right |200px| এই বর্তনীতে প্রতিটি ভিন্ন রঙ হলো ভিন্ন ভিন্ন নোডের এই বর্তনী চিত্রে সবুজ নোডের বিভব সমান থাকে সবসময়ই এবং নীল ও লাল নোডেও এক রকম ব্যাপার ঘটে। বেশীর ভাগ ক্ষেত্রে একটা ধাতুর টুকরোর (যেমন কপার তার) একটি বিন্দুর সাথে অন্য ওই ধাতুরই অন্য একটি বিন্দুর বিভব পার্থক্য বা অন্য জাতের একটি ধাতু যা স্পর্শ করে আছে, সেটার একটি বিন্দুর বিভব পার্থক্য খুবই সামান্য যে এটাকে আমরা গণনায় ধরি না।তাই এদের পুরো অংশকেই একটা নোড ধরা যায়। কিছু উল্লেখযোগ্য ব্যতিক্রম ঘটনা যেখানে বিভব পার্থক্য অনেক বেশি মানের থাকে এবং যা গুরুত্বপূর্ণঃ
ঙ্গাগ-দ্বাং-দ্কোন-ম্ছোগ-ন্যি-মা
ঙ্গাগ-দ্বাং-দ্কোন-ম্ছোগ-ন্যি-মা (১৬৫৩-১৭০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
সংক্ষিপ্ত পরিচিতি
ঙ্গাগ-দ্বাং-দ্কোন-ম্ছোগ-ন্যি-মা ১৬৫৩ খ্রিষ্টাব্দে তিব্বতের খাম্স অঞ্চলে লি-ছাব-দ্কার-ম্দো  নামক স্থানে জন্মগ্রহণ করেন। তার পিতার নাম ছিল আ-স্ন্যেদ  এবং মাতার নাম ছিল ত্সে-দ্বাং-ম্ত্শো । তিন বছর বয়সে তাকে ঙ্গাগ-দ্বাং-ছোস-ক্যি-দ্বাং-ফ্যুগ নামক পঞ্চম র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে ম্খার-গ্সার-ব্ক্রা-শিস-রাব-ব্র্তান  বৌদ্ধবিহারে তার শিক্ষা শুরু হয়। এগারো বছর বয়সে পঞ্চম দলাই লামা তাকে শিক্ষার্থীর শপথ প্রদান করেন। ১৬৬৮ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে ভর্তি হন এবং আট বছর ধরে শিক্ষা লাভ করেন। চব্বিশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এরপর তিনি দ্পা'-শোদ  বৌদ্ধবিহারে তিন বছরের জন্য প্রশাসনিক দায়িত্বভার গ্রহণ করেন। ১৬৮০ খ্রিষ্টাব্দে তিনি বোশোক্তু জিনোং নামক এক মঙ্গোল রাজপুত্রের আমন্ত্রণে আমদো যাত্রা করে সেখানে সাত বছর ধরে বিভিন্ন ধর্মকেন্দ্রে শিক্ষাদান করেন। ১৬৮৯ খ্রিষ্টাব্দে তিনি তিব্বত সরকারের প্রতিনিধি হিসেবে খালকা ও ঐরাত নামক দুই মঙ্গোল ধর্মগোষ্ঠীর মধ্যে বিবাদের অবসান ঘটান। পরের বছর মাঞ্চু সম্রাট মঙ্গোলদের ব্যাপারে তার হস্তক্ষেপে বিরক্ত হয়ে তাকে বেইজিং প্রেরণ করেন। দ্বিতীয়বার বেইজিং শহরে অবস্থানকালে ১৭০৩ খ্রিষ্টাব্দে তার মৃত্যু হয়।
কম্বোডিয়ার পরিবহন ব্যবস্থা
কম্বোডিয়ার পরিবহন ব্যবস্থাটি, সেরা সময়ের গোড়ার দিকে, বিশৃঙ্খলায় মারাত্মকভাবে ক্ষতিগ্রস্ত হয়েছিল যা বিশ শতকের শেষার্ধে জাতিকে গ্রাস করেছিল। দেশের দুর্বল পরিবহন অবকাঠামো জরুরি ত্রাণ প্রচেষ্টা বাধাগ্রস্ত করে, সাধারণভাবে সরবরাহ সংগ্রহ এবং তাদের বিতরণের যৌক্তিক বিষয়গুলিকে তীব্র করে তোলে। পরিবহন নেটওয়ার্ক রক্ষণাবেক্ষণের জন্য কম্বোডিয়া সোভিয়েতের প্রযুক্তিগত সহায়তা ও সরঞ্জাম পেয়েছে।
মহাসড়ক
বর্তমান মোট যানবাহন চলাচলের পথের মধ্যে, প্রায় ৫০% সড়ক এবং মহাসড়কগুলি শক্ত ভূপৃষ্ঠ, সব আবহাওয়ায় টিকে থাকার ক্ষমতা এবং ভাল অবস্থায় রয়েছে। প্রায় ৫০% রাস্তা চূর্ণ পাথর, নুড়ি বা সংক্ষিপ্ত মাটি দ্বারা নির্মিত হয়েছিল। অপ্রধান সড়কগুলো অকর্ষিত মাটিতে নির্মান করা হয়েছিল। ১৯৮১ সালে কম্বোডিয়া জাতীয় রুট ১ এর একটি নতুন সংস্কারকৃত অংশটি খোলা হয় যা প্‌নম পেন থেকে ভিয়েতনামের দক্ষিণ-পূর্ব সীমান্তের দিকে চলে গেছে। যুদ্ধের বছরগুলিতে ক্ষতিগ্রস্ত রাস্তাটি সম্ভবত ভিয়েতনামি সেনাবাহিনীর ইঞ্জিনিয়াররা পুনরুদ্ধার করেছিলেন। ১৯৮০-এর দশকের শেষের দিকে, কম্বোডিয়ার রোড নেটওয়ার্ক উভয়ই অব্যবহৃত হয়েছিল এবং প্রাক শিল্প কৃষিনির্ভর সমাজের সীমিত চাহিদাও পূরণ করতে অক্ষম ছিল। ট্রাক ও বাসের মতো বাণিজ্যিক যানবাহন সংখ্যায় অপ্রতুল এবং তাদের চালিয়ে যাওয়ার জন্য প্রয়োজনীয় খুচরা যন্ত্রাংশের অভাব ছিল। অর্থনৈতিকভাবে চাপে থাকা সরকার কর্তৃক রাস্তাঘাট নির্মাণ ও রক্ষণাবেক্ষণকে অগ্রাহ্য করা হয়েছিল, অন্যদিকে বিদ্রোহীরা নিয়মিত সেতুগুলি ধ্বংস করে দেয় এবং ভ্রমণের জন্য কিছু রাস্তাকে অনিরাপদ করে তোলে। কম্বোডিয়া মূল মহাসড়কগুলিকে আন্তর্জাতিক মানে উন্নীত করছে এবং ২০০৬ থেকে বেশিরভাগ ক্ষেত্রে উন্নতি হয়েছে। বেশিরভাগ প্রধান সড়ক এখন পাকা এবং এখন পোয়েপেট থেকে সিম রিপ (আঙ্কর ওয়াট) পর্যন্ত থাইল্যান্ড সীমান্ত থেকে রাস্তা নির্মাণ কাজ চলছে।
অন্যান্য পরিবহণ
কম্বোডিয়ায় মোটরসাইকেল এখন পর্যন্ত সবচেয়ে প্রচলিত পরিবহন মাধ্যম। "সাইলো" (ফরাসি হিসাবে হ্যান্ড-মি-ডাউন) বা সাইকেল রিকশা ১৯৯০-এর দশকে জনপ্রিয় ছিল কিন্তু "রিমরকুইস" (মোটরসাইকেলের সাথে সংযুক্ত বগি) এবং ভারত থথেকে আমদানী করা রিকসা এটির জায়গা দ্রুতই দখল করে ফেলে। কম্বোডিয়ার সাইলোগুলো আলাদা কেননা এর চালক যাত্রীর বগির পেছনে থেকে সাইকেল রিকসাটি চালনা করে, যেখানে প্রতিবেশী দেশসমূহে চালক যাত্রীর সামনে বসে এটি চালায়। দেশটিতে ৭৮% লোকের মোবাইল ফোন ব্যবহারের সাথে সাথে, রাইড-হেলিং অ্যাপসগুলি সাম্প্রতিক বছরগুলিতে জনপ্রিয় হয়েছে। স্থানীয়ভাবে মালিকানাধীন প্রথম রাইড-হিলিং অ্যাপ্লিকেশন, এক্সনেট ট্যাক্সি অ্যাপ্লিকেশনটি ২০১৬ সালে চালু হয়েছিল, এর পরে স্থানীয়ভাবে  আরেকটি অ্যাপ্লিকেশন "পাসঅ্যাপ ট্যাক্সিও" চালু করা হয়েছিল। এক্সনেট এবং পাসঅ্যাপ অ্যাপ্লিকেশনটির জন্য একই প্রযুক্তি ব্যবহার করা হয়েছে, এক্সনেট একটি ট্যাক্সি ভিত্তিক রাইড-হেলিং পরিষেবা আর পাসঅ্যাপ রিকশা ভিত্তিক রাইড-হেলিং পরিষেবা। উবার এবং গ্রাব ২০১৭ সালে এই বাজারে যুক্ত হয়। উবার এবং গ্র্যাবের প্রবেশ ও পরে সংযুক্তি স্থানীয় অ্যাপ্লিকেশনগুলিতে নেতিবাচকভাবে প্রভাব ফেলেনি কারণ স্থানীয়দের প্রথম প্রস্তাবক সুবিধা রয়েছে এবং তারা প্রচুর সংখ্যক পৃষ্ঠপোষককে সুরক্ষিত করতে পারে। আজ অবধি, কম্বোডিয়ার পরিবহন বাজারে পাসঅ্যাপকে সিঙ্গাপুর-ভিত্তিক গ্র্যাবের সক্ষম প্রতিযোগী হিসাবে দেখা হয়।
বেসরকারী ভাড়ার যানবাহন এবং রাইড-হেলিং পরিষেবা বাদে গণপরিবহনও উপলদ্ধ কিন্তু কেবলমাত্র রাজধানীতে এই সুবিধা পাওয়া যায়। জাইকার সহায়তায় মাত্র তিনটি রুট দিয়ে ২০১৫ সালে প্‌নম পেন সিটি বাস পরিষেবা চালু হয়েছিল। বর্তমানে, প্‌নম পেন সিটি বাস ১৩ টি রুট পরিচালনা করে।
রেলপথ
দুটি রেললাইন বিদ্যমান রয়েছে, উভয়ই পেনম্ পেনে উৎপন্ন এবং ১,০০০ মিমি (3 ft 3 3⁄8 in) রেলপথের প্রায় ৬১২ কিলোমিটার মিটার গেজ একক রেলপথ রয়েছে। সিঙ্গাপুর এবং চীনের কুনমিং শহরের মধ্যে পরিকল্পিত রেল করিডোরের সর্বশেষ অনুপস্থিত সংযোগ হিসাবে ভিয়েতনামের সাথে পেনম পেনকে সংযুক্ত করার জন্য একটি তৃতীয় লাইনের পরিকল্পনা করা হয়েছে। একটি নতুন উত্তর-দক্ষিণ লাইনেররও পরিকল্পনা করা হয়েছে। নেটওয়ার্কটির সক্রিয় অংশটি নাম পেন-সিহানুকভিল লাইন, যেটি টেকো এবং ক্যাম্পোটে থামে।
জলপথ
দেশটির বিস্তৃত অভ্যন্তরীণ নৌপথ ঐতিহাসিকভাবে দেশীয় বাণিজ্যে গুরুত্বপূর্ণ ছিল। মেকং এবং টনলে স্যাপ নদী, তাদের অসংখ্য উপনদী এবং টনলে স্যাপের যথেষ্ট দৈর্ঘ্য নানা সুযোগ প্রদান করেছে, যেখানে ৩,৭০০ কিলোমিটারের জলপথ সারা বছর ধরে ০.৬ মিটারের গভীরতা পর্যন্ত নৌকা চলাচলের উপযুক্ত থাকে এবং অন্য ২৮২ কিলোমিটার ১.৮ মিটারের গভীরতা পর্যন্ত। কিছু অঞ্চলগুলিতে, বিশেষত মেকং নদীর পশ্চিমে এবং টনলে স্যাপ নদীর উত্তরে, গ্রামগুলি যোগাযোগের জন্য পুরোপুরি নৌপথের উপর নির্ভরশীল ছিল। সড়ক ও রেলপথের অভাবে যাত্রী, চাল এবং অন্যান্য খাবার পরিবহন, জঞ্জাল বা বার্জ পরিবহন করা হয় এই পথে।
যোগাযোগ, পরিবহন, এবং ডাক মন্ত্রণালয়ের মতে, ক্যাম্বোডিয়ার প্রধান ফেরি সেবা বাসাস নদী অতিক্রম করে এবং মধ্য মেকং নদী ১৯৮৫ সালে পুনরুদ্ধার করা হয়। এছাড়াও প্রধান মেকং নদীর নৌপথ ট্র্যাফিকের জন্য সাফ করা হয়। সমস্ত জলপথ এবং দ্বীপপুঞ্জে সমুদ্র বিমান পরিষেবা এখন এরো কম্বোডিয়া এয়ারলাইন প্রদান করে।
সমুদ্র বন্দর এবং পোতাশ্রয়
কম্বোডিয়ায় দুটি প্রধান বন্দর রয়েছে, এগুলি হচ্ছে পেনম পেন বন্দর এবং সিহানুকভিল বন্দর, যেটি কমপং সোম নামেও পরিচিত এবং পাঁচটি ছোট ছোট বন্দর রয়েছে। বাসাক, মেকং এবং টনলে স্যাপ নদীগুলির সংমিশ্রণে পেনম পেনন হচ্ছে একমাত্র নদী বন্দর যা বর্ষা মৌসুমে ৮,০০০-টন এবং শুকনো মৌসুমে ৫,০০০ টনের জাহাজ গ্রহণ করতে সক্ষম । ২০১৮-এ বন্দরটি ২০৫,০০০ টিইইউ পন্য গ্রহণ করেছে যা মোট ২.৯ মিলিয়ন টন। ২০১৮ সালে এটি লাভ করেছে মার্কিন $৭.৩৫ মিলিয়ন ডলার, যা ২০১৭ থেকে ৩৬% বৃদ্ধি।
সিহানুকভিল বন্দরটি ১৯৭৯-এর শেষদিকে পুনরায় চালু হয়। এটি ফরাসী সহায়তায় ১৯৬০ সালে নির্মিত হয়েছিল। ১৯৮০ সালে প্রায় ১৮০ জন সোভিয়েত খালাশী, তাদের সাথে ফর্ক লিফট ও ট্রাক নিয়ে এসেছিল, তারা 'কমপং সোম' এ অদক্ষ কম্বোডিয়ান বন্দর শ্রমিকদের প্রশিক্ষক বা কর্মকর্তা হিসাবে কাজ করছিল বলে জানা যায়। ১৯৮৪ সাল নাগাদ প্রায় ১,৫০০ কম্বোডিয়ান বন্দর শ্রমিকরা প্রতিদিন ২,৫০০ টন মালামাল পরিচালনা করতো। সরকারী পরিসংখ্যান অনুসারে, সিহানুকভিল বন্দরটি চারটি পূর্ববর্তী বছরে (১৯৭৯ থেকে ১৯৮৩) মাত্র ৭৬৯,৫০০ টন পরিচালনা করে, এটি একটি স্তর যা বন্দরটির প্রতি বছর প্রায় দশ মিলিয়ন টন পণ্যসম্ভারের সামর্থ্যের তীব্র বিপরীত ছিল।
বিমানবন্দর
দেশটিতে ছাব্বিশটি বিমানবন্দর রয়েছে, যার মধ্যে ১৯৮০-এর দশকের মাঝামাঝি সময়ে মাত্র তেরটি ব্যবহারযোগ্য ছিল। আটটি বিমানক্ষেত্রের স্থায়ী-পৃষ্ঠ রানওয়ে ছিল। ফেনম পেন আন্তর্জাতিক বিমানবন্দর হল বৃহত্তম বিমানবন্দর; এটি রেনাসসেন্ট কম্বোডিয়ান বিমানবাহিনী এর মূল ঘাঁটি হিসাবেও কাজ করে।
কম্বোডিয়ার দ্বিতীয় বৃহত্তম বিমানবন্দর হল পর্যটন শহর সিম রিপে অবস্থিত অ্যাংকার আন্তর্জাতিক বিমানবন্দর । অ্যাংকার আন্তর্জাতিক বিমানবন্দরের পর্যটকদের সংখ্যা ২০০৬ সালে ফেনম পেন বিমনবন্দরের যাত্রী সংখ্যাকে ছাড়িয়ে গেছে, বিমানবন্দরটি এখন দেশের ব্যস্ততম।
কম্বোডিয়া ১৯৮৩-এর শেষদিকে সিহানুকভিল আন্তর্জাতিক বিমানবন্দর, রেমে নতুন সোভিয়েত-নির্মিত একটি বিমান ক্ষেত্র খুলে, যা ২০০৭ সালের জানুয়ারী পর্যন্ত বাণিজ্যিক বিমান পরিবহনের মুখ দেখেনি। বাটামবাং এবং স্টং ট্রেং এ অতিরিক্ত বিমানবন্দর রয়েছে।
যৌন হতাশা
যৌন হতাশা হল অসন্তোষের অনুভূতি যা একজন ব্যক্তির কাঙ্ক্ষিত এবং অর্জিত যৌন কার্যকলাপের মধ্যে পার্থক্য থেকে উদ্ভূত হয়। এটি শারীরিক, মানসিক, যৌন নিপীড়ন, সামাজিক, আর্থিক এবং ধর্মীয় বা আধ্যাত্মিক বাধাগুলির ফলে হতে পারে। এটি যৌন মিলনের সময় সন্তুষ্ট না হওয়া থেকেও উদ্ভূত হতে পারে, যা অ্যানোরগাসমিয়া, অ্যানাফ্রোডিসিয়া, অকাল বীর্যপাত, বিলম্বিত বীর্যপাত, লিঙ্গ উত্থান ত্রুটি, বা অসঙ্গতি বা অসামঞ্জস্য (বা স্ব-স্ব- অসঙ্গতির অনুভূতি অনুভব করা) লিবিডোর কারনে হতে পারে। এটি বৃহত্তর অস্তিত্বগত হতাশার সাথেও সম্পর্কিত হতে পারে।
একজন ব্যক্তির যৌন মুক্তি অর্জনের জন্য প্রয়োজনীয় এক বা একাধিক অঙ্গের অভাবের কারণে যৌন হতাশ হতে পারে। এটি ঘটতে পারে যখন কোনও পুরুষ লিঙ্গ ছাড়াই জন্মগ্রহণ করে বা এটি অপসারণ করা হয়, বা যখন সাংস্কৃতিক বা চিকিৎসাগত কারণে কোনও মহিলার ভগাঙ্কুর অপসারণ করা হয়।
যৌন হতাশা মোকাবেলার ঐতিহাসিক পদ্ধতির মধ্যে রয়েছে রোজা রাখা এবং অ্যানাফ্রোডিসিয়াকস (খাদ্য সম্পূরক) বা অ্যান্টাফ্রোডিসিয়াকস (ওষুধের পরিপূরক) এর মতো লিবিডো দমনকারী ওষুধ গ্রহণ। একজন ব্যক্তি যৌনভাবে সক্রিয় থাকা সত্ত্বেও যৌন হতাশা প্রাসঙ্গিক হতে পারে, যেমনটি যৌনভাবে সক্রিয় হাইপারসেক্সুয়াল ব্যক্তিদের ক্ষেত্রে হতে পারে। যৌন হতাশা যৌবন জুড়ে বিকাশের একটি প্রাকৃতিক পর্যায় হিসাবে দেখানো হয়েছে, যখন কিশোর বয়সে বয়ঃসন্ধি পার হয় তখন থেকে।
বেঙ্গল ফ্লোরিক্যান
বেঙ্গল ফ্লোরিক্যান (বৈজ্ঞানিক নাম Eupodotis bengalens), বেংগল বাস্টার্ড নামেও পরিচিতি লাল তালিকাভুক্ত এই পাখি পৃথিবীর কিছু দেশে দেখা যায় । কম্বোডিয়া, ভিয়েতনাম , ভারত , নেপাল হল এদের বাসভূমি। ২০১৩ সাল অনুসারে বর্তমানে এদের সংখ্যা কমে দেড় হাজার এর কাছাকছি হয়ে গেছে। ভারতের তরাই অঞ্চল এর বনভূমিতে , উত্তর প্রদেশ ,পশ্চিমবঙ্গ এর জলদাপাড়া ও অরুনাচলপ্রদেশে এদের দেখা মেলে ।
কালীপুর ইউনিয়ন
কালীপুর বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
আয়তন
কালীপুর ইউনিয়নের আয়তন ৫,৬৯৪ একর (২৩.০৪ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী কালীপুর ইউনিয়নের মোট জনসংখ্যা ৩৩,৫৩৪ জন। এর মধ্যে পুরুষ ১৬,৬৯১ জন এবং মহিলা ১৬,৮৪৩ জন। মোট পরিবার ৬,৮৬৭টি।
অবস্থান ও সীমানা
বাঁশখালী উপজেলার মধ্যাংশে কালীপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে সাধনপুর ইউনিয়ন, পশ্চিমে বাহারছড়া ইউনিয়ন ও কাথরিয়া ইউনিয়ন, দক্ষিণে বৈলছড়ি ইউনিয়ন এবং পূর্বে সাতকানিয়া উপজেলার মাদার্শা ইউনিয়ন ও এওচিয়া ইউনিয়ন অবস্থিত।
প্রশাসনিক কাঠামো
কালীপুর ইউনিয়ন বাঁশখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
পুলিশ তদন্ত কেন্দ্র
একটি রামদাশ মুন্সি হাট কাঁচা বাজারে অবস্থিত
শিক্ষা ব্যবস্থা
২০১১ সালের আদমশুমারি অনুযায়ী কালীপুর ইউনিয়নের সাক্ষরতার হার ৪৬.৮%। এ ইউনিয়নে ১টি ডিগ্রী কলেজ, ২টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
কালীপুর ইউনিয়নে যোগাযোগ ব্যবস্থা
০১। চট্টগ্রাম পটিয়া-আনোয়ারা-বাঁশখালী (পিএবি) সড়ক
০২। বাঁশখালী-সাতকানিয়া সড়ক এই ইউনিয়নে সব ধরনের যানবাহনে চলাচলের সুয়োগ রয়েছে।
হাট-বাজার
কালীপুর ইউনিয়নের প্রধান ৩টি হাট-বাজার হলো:
সর্বব্যাপিতা
সর্বব্যাপিতা বা সর্বজনীনতা হল যে কোনও স্থানে ও সর্বত্র উপস্থিত থাকার ক্ষমতা বা ধর্ম। সর্বব্যাপিতা শব্দটি প্রায়শই ধর্মীয় প্রেক্ষাপটে দেবতা বা পরম সত্তার বৈশিষ্ট্য হিসাবে ব্যবহৃত হয়, যদিও শব্দটি সাধারণত "একই সময়ে বিদ্যমান বা সর্বত্র বিদ্যমান, ক্রমাগত সম্মুখীন, ব্যাপক, সাধারণ" কিছু বর্ণনা করতে ব্যবহৃত হয়।
পরম সত্তার সর্বব্যাপিতা বিভিন্ন ধর্মীয় ব্যবস্থা দ্বারা ভিন্নভাবে কল্পনা করা হয়। খ্রিস্ট ও ইহুদি ধর্মের মতো একেশ্বরবাদী বিশ্বাসে ঐশ্বরিক সত্তা ও মহাবিশ্ব পৃথক, কিন্তু ঐশ্বরিক সত্তা সর্বত্র উপস্থিত। সর্বেশ্বরবাদী বিশ্বাসে ঐশ্বরিক ও মহাবিশ্ব অভিন্ন। সর্বজনীনতাবাদী বিশ্বাসে ঐশ্বরিক সত্তা মহাবিশ্বের মধ্যে প্রবেশ করে, কিন্তু সময় এবং স্থানের মধ্যে এটিকে অতিক্রম করে।
প্রবর্তন
হিন্দুধর্ম এবং অন্যান্য ধর্ম এটি থেকে উদ্ভূত তত্ত্বকে অন্তর্ভূক্ত করে তুরীয় ও অস্থায়ী সর্বজনীনতা হিসেবে যা ব্রহ্ম শব্দের ঐতিহ্যগত অর্থ। এই তত্ত্বটি সর্বজনীন ও মৌলিক পদার্থকে সংজ্ঞায়িত করে, যা সমস্ত শারীরিক অস্তিত্বের উৎস।
এইভাবে ঐশ্বরিক সর্ববস্তুত্ব হল ঐশ্বরিক গুণাবলীর একটি, যদিও পশ্চিমা খ্রিস্টধর্মে এটি সর্বশক্তিমানতা, সর্বজ্ঞতা বা চিরন্তন হওয়ার মতো গুণাবলীর তুলনায় কম দার্শনিক মনোযোগ আকর্ষণ করেছে।
ইহুদিধর্ম
প্রথাগত ইহুদি একেশ্বরবাদে সর্বত্রবাদ বা সর্বব্যাপি ঈশ্বরের বিশ্বাসকে প্রত্যাখ্যান করা হয়। যদিও "ভৌতিক স্থান দখল করা ঈশ্বরের সম্পূর্ণ ধারণা, বা তার জন্য কোনো প্রকার স্থানিক রেফারেন্স প্রযোজ্য ছিল তা বিশুদ্ধ ইহুদি একেশ্বরবাদ দ্বারা সম্পূর্ণভাবে প্রত্যাখ্যান করা হয়েছিল," হাসিদীক শিক্ষাগুলি, নির্দিষ্ট ক্বাবালিস্টিক পদ্ধতির সাথে, সর্বজনীনতাবাদে বিশ্বাসের প্রতি বিবর্তিত হয়েছিল।
ইসলাম ধর্ম
ইসলাম, শিয়া বা সুন্নি, সর্বজনীনতায় বিশ্বাস করে না। কুরআন ৩২:৪ স্পষ্টভাবে দেখায় যে আল্লাহ স্বর্গে বিরাজমান এবং পৃথিবীতে নন। মন্তব্যগুলিও এটি নিশ্চিত করে। আল্লাহর ইসলামী সর্বব্যাপিতা কেবলমাত্র আল্লাহর জ্ঞানের পরিপ্রেক্ষিতে।
ইসলামিক বিশ্বাসে, সর্বৈশ্বরবাদকেও প্রত্যাখ্যান করা হয় এবং সর্বজনীনতাকে শারীরিক থেকে অতিক্রম করার জন্য বর্ণনা করা হয়। মোর্তেজা মোতাহারির ভাষ্য সহ আলীর শিক্ষা ও চিঠির সংকলন নাহজ আল-বালাগায় শিয়া ঐতিহ্য অনুসারে, একমাত্র ভূখণ্ড যেখানে ঈশ্বর প্রবেশ করেন না তা হল শূন্যতা ও অস্তিত্বহীন। ভগবান সব কিছুর সাথে আছেন, কিন্তু কিছুতেই নেই এবং কিছুই তার সাথে নেই। ঈশ্বর বস্তুর মধ্যে নেই, যদিও তাদের বাইরে নয়। তিনি সকল প্রকার অবস্থা, অবস্থা, সাদৃশ্য ও সাদৃশ্যের ঊর্ধ্বে। আলী ঈশ্বরের সর্বব্যাপিতা সম্পর্কে বলেছেন:
খ্রিস্টধর্ম
খ্রিস্টধর্মে, সেইসাথে কাব্বালিস্টিক ও হাসিদিক দর্শনে, ঈশ্বর সর্বব্যাপী। যাইহোক, তাদের এবং অন্যান্য ধর্মীয় ব্যবস্থার মধ্যে উল্লেখযোগ্য পার্থক্য হল যে ঈশ্বর এখনও তাঁর সৃষ্টির ঊর্ধ্বে এবং এখনও সৃষ্টির সাথে সম্পর্কযুক্ত। ঈশ্বর সৃষ্টির পদার্থের মধ্যে নিমজ্জিত নন, যদিও তিনি এটির সাথে তার পছন্দ মতো যোগাযোগ করতে সক্ষম হন। তিনি তার মানব-দিব্য দেহকে যে কোন সময় এবং সর্বত্র দৃশ্যমান করতে পারেন, যা তিনি চান: তাকে সৃষ্টির কোন অবস্থান বা বস্তু থেকে বাদ দেওয়া যায় না। ঈশ্বরের উপস্থিতি সমগ্র সৃষ্টি জুড়ে অবিরাম, যদিও এটি একই সময়ে সর্বত্র মানুষের কাছে প্রকাশ নাও হতে পারে। কখনও কখনও, তিনি একটি পরিস্থিতিতে সক্রিয়ভাবে উপস্থিত থাকতে পারেন, যখন তিনি প্রকাশ নাও করতে পারেন যে তিনি অন্য কোনও ক্ষেত্রে অন্য পরিস্থিতিতে উপস্থিত রয়েছেন। ঈশ্বর এমনভাবে সর্বব্যাপী যে তিনি তার সৃষ্টির সাথে যোগাযোগ করতে সক্ষম হন যদিও তিনি চয়ন করেন এবং তিনি তার সৃষ্টির মূল সারাংশ। স্বাভাবিক শারীরিক অন্তর্দৃষ্টির বিপরীতে, ক্লাসিক জ্যামিতিক বিন্দু বা তার সমতুল্যের মাধ্যমে এই ধরনের সর্বব্যাপী উপস্থিতি যুক্তিসঙ্গতভাবে সম্ভব, এইরকম বিন্দু, সংজ্ঞা অনুসারে, কোনও স্থান না নিয়েই সমস্ত স্থানের মধ্যে। বাইবেল বলে যে ঈশ্বর একজন ব্যক্তির কাছে প্রকাশ্যভাবে উপস্থিত থাকতে পারেন (গীতসংহিতা ৪৬:১, ইশাইয়া ৫৭:১৫) সেইসাথে যে কোনও নির্দিষ্ট সময়ে সমস্ত সৃষ্টির প্রতিটি পরিস্থিতিতে উপস্থিত থাকতে পারেন (গীতসংহিতা ৩৩:১৩-১৪)।
বিশেষভাবে, ওডেন বলে যে বাইবেল দেখায় যে ঈশ্বর মানব জীবনের প্রতিটি ক্ষেত্রে উপস্থিত থাকতে পারেন:
মারবানিয়াং উল্লেখ করেছেন যে সর্বব্যাপীতা মানে সমস্ত স্থানের ঐশ্বরিক দখল, বা ঐশ্বরিক বন্টন সামগ্রিক স্থান, বা প্রতিটি সত্তার বসবাস নয়, বা ঈশ্বর মহাকাশে চলাচল করতে পারে না বা মহাবিশ্বের বৈচিত্র্য নয়, বরং এর অর্থ হল ঈশ্বর সর্বত্র সম্পূর্ণরূপে উপস্থিত এবং যে ঈশ্বর করতে পারেনএকই সময়ে বিভিন্ন জায়গায় বিভিন্ন জিনিস।
জোবাত
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯২ মিটার (৯৫৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জোবাত শহরের জনসংখ্যা হল ৯৯৯১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে জোবাত এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
তেলিহাটী ইউনিয়ন
তেলিহাটি ইউনিয়ন বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন। ম)
প্রশাসনিক এলাকা
১৪ টি গ্রামের সমন্বয়ে কালের সাক্ষি রেখে প্রতিষ্ঠিত ৪ নং তেলিহাটি ইউনিয়ন পরিষদ।
ইউনিয়ন পরিষদের জনব
নির্বাচিত ইউনিয়ন পরিষদের সদস্য                     : ১৩ জন।*        ইউনিয়ন পরিষদের সচিব                                 : ০১ জন।*        ইউনিয়ন পরিষদের দফাদার                              : ০১ জন।*        ইউনিয়ন পরিষদের (মহলস্নাদার) গ্রাম পুলিশ          : ০৯ জন।
হোসে মুজিকা
হোসে আলবার্তো "পেপে" মুজিকা কর্ডানো (জন্ম ২০ মে ১৯৩৫) হচ্ছেন একজন উরুগুয়ের রাজনীতিবিদ এবং ২০১০ সাল থেকে উরুগুয়ের প্রেসিডেন্ট। একজন সাবেক বামপন্থী গেরিলা যোদ্ধা এবং বামপন্থী যুক্ত সরকারের বোর্ড ফ্রন্টের সদস্য। মুহিকা ২০০৫ - ২০০৮ সাল পর্যন্ত পশুসম্পদ, কৃষি ও মৎস্য মন্ত্রীর দায়িত্ব এবং পরে সিনেটর ছিলেন। বোর্ড ফ্রন্টের প্রার্থী হিসেবে তিনি ২০০৯ সালের প্রেসিডেন্ট নির্বাচনে জেতেন এবং ১ মার্চ ২০১০ সালে কার্যভার গ্রহণ করেন।
রাষ্ট্রপ্রধান হিসেবে প্রাপ্ত বেতনের ৯০ ভাগই তিনি গরিবদের সহায়তা এবং ছোট বিনিয়োগের উদ্দেশ্যে দেশের সামাজিক সেবামূলক বিভিন্ন কার্যক্রমে দান করার কারণে তাকে বিশ্বের সবচেয়ে গরিব রাষ্ট্রনায়ক হিসেবে বর্ণনা করা হয়।
জীবন
হোসে মুজিকার বয়স যখন আট বছর তখন তার বাবা মারা যান। সংসারে নেমে আসে চরম দারিদ্র্য। এই সময় তিনি স্থানীয় এক বেকারির ডেলিভারি বয় হিসেবে কাজ শুরু করেন। আবার কখনো কখনো হোটেল বয় হিসেবেও কাজ করেন। এসবের পাশাপাশি বাড়ির পিছনে বয়ে যাওয়া খাঁড়ি থেকে অ্যারাম লিলি ফুল তুলে বিক্রি করেও সংসারের খরচ যোগান। এভাবেই দারিদ্র্যের সঙ্গে পাল্লা দিয়ে এগিয়ে যেতে থাকে তার জীবন। তরুণ বয়সে বাম চরমপন্থী নেতা হিসেবে উরুগুয়ের ত্রাস হয়ে ওঠেন তিনি। কারণ তিনি ছিলেন জনপ্রিয় বামপন্থী নেতা এনরিকে এরোর সহযোগী। কিন্তু চে গেভোরার সংস্পর্শে এসে পরিবর্তন ঘটে তার চিন্তাধারার। পঞ্চাশের দশকের শেষে তীব্র মুদ্রাস্ফীতি ও রুগ্ন অর্থনীতির চাপে পড়ে মহাসঙ্কটে পড়ে উরুগুয়ে। এই সময় চে-র ভাবাদর্শে উদ্বুদ্ধ হয়ে নতুন কিছু করার তাগিদ অনুভব করেন মুজিকা ও তার সঙ্গীরা। নতুন কিছু করার তাড়না থেকে মুজিকা ও তার সঙ্গীরা শোষণের বিরুদ্ধে লড়াই করা শুরু করেন। পেরুর কিংবদন্তি বিপ্লবী চরিত্র দ্বিতীয় টুপাক আমারুর নামানুকরণে তাদের হাতেই জন্ম নেয় গেরিলা বাহিনী ‘টুপামারো’। অত্যাচারীর নিধন ও দরিদ্রের পালন নীতিতে বিশ্বাসী টুপামারোদের জনপ্রিয়তা উরুগুয়ের নিম্ন ও মধ্যবিত্ত সমাজে বাড়তে থাকে হু হু করে। ১০০ জনেরও কম মানুষ নিয়ে তারা সেসময় কাঁপন ধরিয়ে দিয়েছিলেন অত্যাচারী শাসকদের মনে। তারা ব্যাংক লুট করে বিত্তশালীদের অবৈধ অর্থ দরিদ্রদের উন্নয়নে ব্যয় করেন। শুধু তাই নয়, ধনী ব্যবসায়ীদের খুন করে তাদের সম্পত্তি বাজেয়াপ্ত করা, দামী ক্যাসিনো দখল করে প্রতিষ্ঠানের কর্মীদের টাকা পাঠানো প্রভৃতি কাজ করতে থাকে। ১৯৬৯ সালে যে কারণে টাইমস ম্যাগাজিনে তাদেরকে আখ্যায়িত করা হয়েছিল ‘রবিন হুড গেরিলা’ হিসেবে। ১৯৬০-এর দশকের মাঝামাঝি থেকে ১৯৭০-এর দশকের শুরুর সময় পর্যন্ত স্থায়ী ছিল উরুগুয়ের শহরভিত্তিক এই বিদ্রোহ।
বন্দী জীবন
এক সময় তাদের দলের মধ্যে বিশৃঙ্খলা দেখা দেয়। একারণে গতি হারায় তাদের বিপ্লব। ভাঙন শুরু হয় তাদের মধ্যে। সমাজের মঙ্গল করার বদলে তারা শুধু শুধু মানুষ অপহরণ ও খুনের কারণে জনপ্রিয়তা হারাতে শুরু করে তাদের গড়া সংগঠন ‘টুপামারো’। ১৯৭০ সালের মার্চে এক পানশালায় পুলিশের সঙ্গে গুলির লড়াইয়ের পর গ্রেপ্তার হন এল পেপে। তার পেটে মোট ৬টি গুলি ঢোকে। গ্রেপ্তারের ​পর তার ঠাঁই হয় মন্টেভিডিও শহরের পান্টা ক্যারেটাস কারাগারে। সেখান থেকে দু’বার পালিয়ে গিয়েও ১৯৭২ সালে ফের ধরা পড়েন মুজিকা। ১৯৭৩ সালের জুনে সেনাবাহিনী ক্ষমতা গ্রহণ করে একটি ক্যুয়ের মাধ্যমে। যার পরিণতি হিসেবে জেলে বন্দী মুজিকাদের জন্য অপেক্ষা করছিল ভয়াবহ বিভীষিকা। তাকেসহ মোট নয়জন টুপামারোসকে বিশেষভাবে শনাক্ত করে ছুঁড়ে ফেলা হয় সলিটারি সেলে। অন্ধকারাচ্ছন্ন, দমবন্ধকর পরিস্থিতিতে বছরের পর বছর থাকতে থাকতে কেউ কেউ উন্মাদ হয়ে গিয়েছিল।
বিয়ে
এক বিপ্লবী সতীর্থ লুসিয়া টোপোল্যানস্কির সঙ্গে দীর্ঘ বিশ বছর প্রেমের পর ২০০৫ সালে এসে বিয়ে করেন। আসলে বিয়ে করার মতো তেমন কোনো সুযোগই তারা এতোদিন পাননি।
প্রেসিডেন্ট
দীর্ঘ ১৪ বছর বন্দি জীবনের পর ১৯৮৫ সালে এসে মুক্তি পান মুজিকা।১৯৮৪ সালে গণ অভ্যুত্থানের পর একনায়কতন্ত্রের অবসান ঘটার মাধ্যমে তিনি মুক্তি পান। জেল থেকে মুক্ত হওয়ার পর খুব দ্রুতই জনপ্রিয় রাজনীতিবিদ হয়ে ওঠেন মুজিকা। গণতান্ত্রিক রাজনীতির ধারায় ফিরে আসেন মুজিকা। জনপ্রিয় হয়ে ওঠার পেছনে পুরোনো দিনের সেই রবিন হুড গেরিলা ভাবমূর্তিও হয়তো একটা বড় অবদান রেখেছে। ৮০ ও ৯০-এর দশকে উরুগুয়ে শাসন করে কলরাডো পার্টি। ১৯৯৪ সালের নির্বাচনে জয়ের কাছাকাছি এসেও হার মানে ব্রড ফ্রন্ট। তবে ৯৯ জন সাংসদের পার্লামেন্টে ঠাঁই হয় দু’জন প্রাক্তন টুপামারো নেতার। এদেরই একজন হোসে মুজিকা। ২০০৫ সালে উরুগুয়ের প্রভাবশালী কলোরাডো ও ন্যাশনাল পার্টির জোটকে হারিয়ে ক্ষমতায় বসে বামপন্থী জোট ব্রড ফ্রন্ট। প্রেসিডেন্ট পদে অভিষিক্ত হন তাবারে ভাসকুয়েজ। হোসে মুজিকা ২০০৫-২০০৮ সাল পর্যন্ত পশুসম্পদ, কৃষি ও মৎস্য মন্ত্রীর দায়িত্ব পালন করেন। শুধু তাই নয়, পরে তিনি সিনেটর হিসেবেও দায়িত্বে ছিলেন। বোর্ড ফ্রন্টের প্রার্থী হিসেবে তিনি ২০০৯ সালের প্রেসিডেন্ট নির্বাচনে জেতেন এবং ১ মার্চ ২০১০ সালে উরুগুয়ের কার্যভার গ্রহণ করেন।
জনপ্রিয়তার কারণ
মুজিকার তুমুল জনপ্রিয়তার পিছনে রয়েছে তার ঠোঁটকাটা কথা, আদর্শবাদী ভাবমূর্তি এবং সহজ-সরল জীবন-যাপন। তার অনুগামীদের মতে, এল পেপে মুখে যা বলেন, কাজেও তা করে দেখান। সাধারণ পোষাকে চলতি ভাষায় অবিশ্রান্ত গালাগালিতে ভরপুর তার বক্তৃতা রাতারাতি জনপ্রিয়তা পায়। উল্টো দিকে, সমালোচকরা বলেন, মুজিকার আগাগোড়াই অভিনেতা। আদতে তিনি এক পাগলাটে, বাতিকগ্রস্ত বুড়ো যিনি এখন বন্দুক ও বিপ্লব, দু’টোই সরিয়ে রেখেছেন। নিন্দুকদের কথায় অবশ্য আদৌ আমল নেন না প্রেসিডেন্ট। স্পষ্টবক্তা হিসেবে বরাবরই বিতর্ক উস্কে দিয়েছেন তিনি। ক্ষমতায় এসে একদিকে যেমন দেশে গাঁজার চাষ ও বিপণনকে বৈধতা দিয়েছেন, তেমনই গর্ভপাত এবং সমকামী বিবাহকেও আইনি অনুমোদন প্রদান করেছেন। আবার এই মুজিকাই জাতিসঙ্ঘের সভায় ভাষণ দিতে গিয়ে সদস্যদের বলেন, ‘বিপুল অর্থব্যয়ে আয়োজিত বৈঠকে যাওয়া বন্ধ করুন। ওখানে কাজের কাজ কিছুই হয় না।’ সম্প্রতি (নভেম্বর, ২০১৪) এক জনমত জরিপে দেখা গেছে, উরুগুয়েতে হোসে মুজিকার জনপ্রিয়তা প্রায় ৬০ শতাংশ।
গ্লেদিজ ওলেবিলে মাজিরে
গ্লেদিজ মোলেফি ওলেবিলে মাজিরে (১৯৩১-২০০৪) ছিলেন বতসোয়ানার একজন শিক্ষক ও রাজনৈতিক ব্যক্তিত্ব যিনি সবচেয়ে বেশি সময় ধরে দেশটিতে ফার্স্ট লেডি হিসেবে দায়িত্ব পালন করেছিলেন।
প্রারম্ভিক জীবন ও শিক্ষা
গ্লেদিজ মোলেফি ওলেবিল ১৯৩১ সাল্ব দক্ষিণ আফ্রিকার উত্তর-পশ্চিম প্রদেশের মাফিকেং এত মোদিমোলা গ্রামে জন্মগ্রহণ করেছিলেন। তিনি ফেঙ্কওয়ানে মোগয়েরা ও মাবু মোগয়েরার সন্তান ছিলেন। মায়ের দিক থেকে তিনি রাজকীয় তাওয়ানা-এ-শিদি মিনা থোলো রাজকীয় পরিবারের বংশধর ছিলেন। টাইগারক্লুফ থেকে স্নাতক হবার পর তিনি তার মায়ের মত শিক্ষকতা পেশা বেছে নেন এবং দক্ষিণ আফ্রিকার মাফিকেং এবং বতসোয়ানার কানয়েতে বহু বছর শিক্ষকতা করেন।
কর্মজীবন
আশির দশকে মার্কিন রাষ্ট্রদূত হোরেইস ডসনের স্ত্রী লুলা হোরেইস তাকে দেশটির প্রথম দাতব্য সংস্থা স্থাপনে সাহায্য করেছিলেন। দাতব্য সংস্থাটির নাম ছিল 'চাইল্ড-টু-চাইল্ড ফাউন্ডেশন' এবং তিনি ১৯৯৬ সালে সংস্থাটির অনারেরি প্রেসিডেন্ট ছিলেন।
১৯৯০ সালে ওলেবিলে মাজিরে ম্যান্ডেলা ন্যাশনাল রিসিপশন কমিটির সদস্য ছিলেন। কমিটিটি রোবেন দ্বীপে থেকে মুক্তি পাওয়া নেলসন ম্যান্ডেলার বতসোয়ানার রাজধানী গ্যাবরন সফর নিয়ে কাজ করেছিল।
ব্যক্তিগত জীবন
তিনি কেত মাজিরের সাথে বিবাহবন্ধনে আবদ্ধ হয়েছিলেন, যিনি পরবর্তীকালে বতসোয়ানার রাষ্ট্রপতি হয়েছিলেন। কেত-ওলেবিলে দম্পতির ছয়টি সন্তান ছিল।
সম্মাননা
২০১৬ সালে তিনি প্রেসিডেন্সিয়াল অর্ডার অব অনার অ্যাওয়ার্ড (মরণোত্তর) লাভ করেছিলেন।
মৃত্যু
২০১৪ সালের ১৭ মে তিনি দক্ষিণ আফ্রিকার পার্কটাউনের মিলপার্ক হাসপাতালে মৃত্যুবরণ করেন। ২৫ মে বতসোয়ানার কানয়েতে তাকে সমাহিত করা হয়।
কাসিম খান চিশতি
কাসিম খান চিশতী (রাজত্ব করেছিলেন: মে ১৬১৪ - ১৬১৭) সম্রাট জাহাঙ্গীরের রাজত্বকালে বঙ্গ দেশের সুবেদার ছিলেন। তিনি ছিলেন  ইসলাম খান চিশতীর উত্তরসূরী এবং ছোট ভাই। তিনি হলেন মুহতাশিম খানের বংশধর ।
ইতিহাস
কাসিম খান প্রতিবেশী অঞ্চলগুলির বিরুদ্ধে বেশ কয়েকটি ব্যর্থ সামরিক অভিযানের নেতৃত্ব দিয়েছিলেন। ১৬১৫ সালে তিনি বরং অভিযানের নেতৃত্ব দেন এবং স্থানীয় সরদারদের ( বড়-ভূঁইয়াদের ) - বীরভূম, শামস খান, বাহাদুর খান এবং বীরবাহু, যথাক্রমে বীরভূম, পাচেত, হিজলি এবং চন্দ্রকোনার জমিদারদের বিরুদ্ধে নিয়ন্ত্রণ নেন। তাঁর শাসনকালে তিনি আরাকানিজ এবং পর্তুগিজ বাহিনীর সম্মিলিত আক্রমণের মুখোমুখি হন। এই বাহিনীর মধ্যে দ্বন্দ্বের কারণে, কাসিম খান এই অভিযানটি ব্যর্থ করতে পেরেছিলেন। আসামের বিরুদ্ধে তিনি আরেকটি সামরিক উদ্যোগকে ব্যর্থ করেছিলেন।
একের পর এক অভিযানে অসমর্থতার কারণে, তিনি বাংলার গভর্নর পদ থেকে সরে আসেন এবং ১৬১৭ সালে ইব্রাহিম খান ফাত-ই-জঙ্গ তার স্থলাভিষিক্ত হন।
অভিযান
১৬১৩ সালে কাশিম খানকে নিয়োগ করা হলেও তিনি ১৬১৪ সালের মে মাসে দায়িত্ব গ্রহণ করেন। তিনি প্রতিবেশী অঞ্চলের বিরুদ্ধে বেশ কয়েকটি ব্যর্থ সামরিক অভিযান পরিচালনা করেছিলেন। ১৬১৬ সালে তিনি বীরভুম, পাচেট, হিজলি ও চন্দ্রকোনার জমিদার, বীর হামির, শামস্ খান, বাহাদুর খান ও বীর বাহুর বিরুদ্ধে শাস্তিমূলক অভিযান প্রেরিত হয়েছিল। তার সময়ে আরাকান ও পর্তুগিজরা বাংলা আক্রমণ করেছিল। আরাকানিরা প্রথমে সফলতা পেলেও, তাদের বাহিনীর অন্ত্যঃ দ্বন্দ্বের কারণে কাসিম খান এই অভিযানটি ব্যর্থ করতে পেরেছিলেন।
যুদ্ধ
কাসিম খান আসাম আক্রমণ করলে তার শোচনীয় পরাজয় ঘটে এবং এ যুদ্ধে এতে তার সৈন্যদের ব্যাপক ক্ষয়ক্ষতি হয়। এরপর চট্টগ্রামকে প্রথম লক্ষ্য করে কাসিম খান আরাকানিদের বিরুদ্ধে আর একটি অভিযান প্রেরণ করেছিলেন। কিন্তু তার সে প্রচেষ্টাও ব্যর্থ হয়। ক্রমাগত সামরিক ব্যর্থতার কারণে সম্রাট জাহাঙ্গীর বাংলা থেকে কাসিম খানকে প্রত্যাহার করতে নেন এবং তার স্থলে নতুন সুবাহদার  ইবরাহিম খানকে প্রেরণ করেন।
সুলাইমান পাশা মসজিদ
পুরাতন মসজিদ (Xhamia e Vjetër; বা সুলাইমান পাশা মসজিদ (Xhamia e Sulejman Pashës)) আলবেনিয়ার রাজধানী তিরানার একটি ধ্বংসপ্রাপ্ত মসজিদ। মসজিদটিকে কেন্দ্র করেই শহরটি গড়ে ওঠে। উসমানী-আলবেনীয় জেনারেল সুলাইমান পাশা একই সাথে এই মসজিদসহ একটি হাম্মাম ও একটি বেকারি প্রতিষ্ঠা করেছিলেন। এভাবেই তিনি তিরানা নগর পত্তন করেন।
ইতিহাস
১৬১৪ সালে নির্মিত এই মসজিদটি তিরানা শহরের প্রাচীনতম মসজিদ। একই সাথে এটি আলবেনিয়ার প্রাচীনতম মসজিদগুলোর মধ্যে একটি। জাতিগতভাবে আলবেনীয় এবং উসমানী জেনারেল, সুলাইমান পাশা উসমানীদের হয়ে পারস্যের সাফাভিদের বিরুদ্ধে লড়াই করেছিলেন।
প্রায় একই রকম একটি সুউচ্চ মিনার থাকার কারণে এত'হেম বে মসজিদের সাথে এই মসজিদটির প্রতিদ্বন্দ্বিতা ছিল। ১৭৯৩ সালে সুলাইমান পাশার বংশধর পেট্রেলার মোল্লা মেহমেদ বে সুলাইমান মসজিদের পাশেই এত'হেম বে মসজিদটি প্রতিষ্ঠা করেন। মসজিদটির কাজ সমাপ্ত করেন তাঁর পুত্র এত'হেম বে। সুলাইমান পাশা মসজিদটির পাশেই সুলাইমান পাশা বার্গজিনির সমাধি রয়েছে। কাপলান পাশার সমাধি এই সমাধিটির নিকটেই অবস্থিত।
দ্বিতীয় বিশ্বযুদ্ধ চলাকালে এই মসজিদটি ধ্বংসপ্রাপ্ত হয়। কিন্তু মসজিদের মিনার টি তখনও অক্ষত ছিল। পরবর্তীতে এত সালে এনভার হোক্সার নেতৃত্বে নতুন কমিউনিস্ট সরকার মিনারটি ধ্বংস করে দেয়। তারা একই সাথে তিরানার ডাইন হোক্সা মসজিদটিও ধ্বংস করে। মসজিদের মিনারটির স্থানে সেটির পরিবর্তে তারা ‘অজানা সৈনিক’ (Ushtari i panjohur) নামক স্মৃতিস্তম্ভটি নির্মাণ করে।
মুসনাদ আল বাজ্জার
বর্ণনা
বইটিতে মাকতাবা শামিলা অনুসারে তিনশত সাতাশটি (৩২৭) হাদিস রয়েছে । এতে বিশুদ্ধ সনদ এবং দুর্বল সনদের বর্ণনা উভয়ই রয়েছে ।
প্রকাশনা
বিশ্বের বহু প্রকাশনা প্রতিষ্ঠান গ্রন্থটি প্রকাশ করেছে :
করুণা মেরি ব্রাগানজা
মেরি ব্রাগানজা (জন্ম: ১৯২৪; করুণা মেরি নামেও পরিচিত) হলেন একজন ভারতীয় ক্যাথলিক মঠবাসিনী, শিক্ষিকা, সমাজসেবক, লেখিকা, উন্নয়নমূলক শিক্ষা প্রচারক এবং মুম্বইয়ের সোফিয়া কলেজের প্রিন্সিপাল ছিলেন। তিনি সোসাইটি অফ দ্য স্যাক্রেড হার্টের (আরএসসিজে) একজন সদস্য, সিনিয়র করুণা মেরি-এর (যেটি প্রায় ২০৪টি কলেজ পরিচালনা করেছে) একজন সদস্য ছিলেন। ১৯৭০ সালে সোফিয়া কলেজে তাঁর দায়িত্ব পালনকালে এই প্রতিষ্ঠানটি সোফিয়া পলিটেকনিক শুরু করেছিল। ২০০৮ সালে ভারত সরকার তাঁকে সামাজিক অবদানের জন্য ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করেছিল।
শিক্ষা ও কর্মজীবন
তিনি মুম্বইয়ের সেন্ট জাভেয়ার্স কলেজ থেকে স্নাতক এবং একই প্রতিষ্ঠান থেকে স্নাতকোত্তর ডিগ্রি অর্জন করেছেন। তিনি কলেজে থাকাকালীন সময় থেকেই সামাজিক কার্যক্রম শুরু করেছিলেন। উক্ত সময়ে তিনি তালসারিতে মিশন শিবিরের আয়োজন করেছিলেন। তিনি ১৯৫০ সালে সোসাইটি অফ দ্য স্যাক্রেড হার্টে একজন হয়ে মঠবাসিনী বা প্রব্রাজিকা হিসেবে যোগ দিয়েছিলেন, তাঁর অধ্যাদেশ ইংল্যান্ড থেকে জারি করা হয়েছিল। ভারতে ফিরে, তিনি বেঙ্গালুরুর সোফিয়া উচ্চ বিদ্যালয়ের একজন শিক্ষক হিসেবে বেশ কয়েক বছর চাকরি করার পরে মুম্বইয়ের সোফিয়া কলেজে ইংরেজি বিভাগে যোগদান করেছিলেন। তিনি ১৯৬৫ সালে প্রথম ভারতীয় হিসেবে এই বিভাগের প্রধান, উপাধ্যক্ষ, কলেজের তৎকালীন অধ্যক্ষের পদে অধিষ্ঠিত হয়েছিলেন।
সেবা মূলক কাজ
কলেজের অধ্যক্ষ থাকাকালীন তিনি বেশ কয়েকটি শিক্ষামূলক এবং সামাজিক প্রকল্প শুরু করেছিলেন। তিনি স্নাতক স্তর পর্যন্ত বিজ্ঞান শিক্ষার জন্য কলেজের একটি অংশ ভাবা ইনস্টিটিউট অফ সায়েন্স প্রতিষ্ঠা করেছিলেন এবং সমাজবিজ্ঞান, মনোবিজ্ঞান এবং জৈব রসায়নের জন্য নতুন বিভাগ শুরু করেন। ১৯৭০ সালেএই কলেজটি সোফিয়া পলিটেকনিক নামে একটি বৃত্তিমূলক শিক্ষা কেন্দ্র শুরু করেছিল এবং পাঁচ বছর পর একটি জুনিয়র কলেজ শুরু করে। তাঁর আর একটি বড় অবদান ছিল কলেজ ক্যাম্পাসে উন্নয়ন চ্যালেঞ্জের জন্য ''এস. পি. জে .সাধনা স্কুল'' প্রতিষ্ঠা, যেখানে বিশেষ দক্ষতা সম্পন্ন শিশুদের বৃত্তিমূলক প্রশিক্ষণ দেওয়া হয়েছিল এবং তাদের পুনর্বাসনের সুযোগ করে দেওয়া হয়েছিল। তিনি শিক্ষার্থীদের সামাজিক কার্যক্রম গ্রহণে উৎসাহিত করেছিলেন বলেও জানা যায়; ওয়ারলী আদিবাসীদের সাথে এবং কোসবাদে শিক্ষার্থীদের সম্পৃক্ততা এ জাতীয় দুটি অনুষ্ঠান ছিল।
রোজমেরি
রোজমেরি (বৈজ্ঞানিক নাম: Rosmarinus officinalis), (rosemary), হচ্ছে একটি কাষ্ঠল, ঘ্রাণযুক্ত গুল্ম, ভূমধ্যসাগর অঞ্চলের স্থানীয় উদ্ভিদ। Lamiaceae পরিবারের এটি সদস্য। রোজমেরি নামটি এসেছে লাতিন শব্দ "শিশির" (ros) এবং "সমুদ্র" (marinus), বা "সমুদ্রের শিশির" থেকে।
ব্যবহার
রোজমেরির পাতায় ভীষণ সুঘ্রাণ থাকে, অনেকে মাংশের ভেতর দিয়ে থাকেন এ কারণে। এর পাতা দিয়ে শ্যাম্পু তৈরি করা যায় যা চুলের জন্যে খুব উপকারি। কিছুদিন ধরে মাখলে শাদা চুলগুলি কিছুটা কালো হতে থাকে। এর ওরগ্যানিক তেল লাগাতে পারলে চুলের অধিকাংশ সমস্যা চলে যায়, চুল পড়া বন্ধ হয়, চুলের ঔজ্জ্বল্য বাড়ে। এর সঙ্গে এক্সট্রা ভারজিন অলিভ অয়েল মেশানো যেতে পারে। অলিভের এন্টি ব্যাক্টেরিয়াল, এন্টি ফাঙ্গাল গুণ আছে। চুলের গোড়ার সিবেশাস গ্ল্যান্ডগুলির ইনফেকশান চলে যায় খুব তাড়াতাড়ি। অনেকে এর পাতা দিয়ে চা খেয়ে থাকেন, যা বেশ সুস্বাদু।
যৌন জীবন
মানব যৌনতায়, একটি যৌন জীবন হল একজন ব্যক্তির প্রতিদিনের অস্তিত্বের একটি ক্ষেত্র যা যৌন কার্যকলাপ জড়িত বা যৌন কার্যকলাপের অনুপস্থিতিকে প্রতিনিধিত্ব করতে পারে। সাধারণ কথায়, শব্দটির অনেক উপ-অর্থ এবং সামাজিক স্তর থাকতে পারে, তবে সাধারণত নিম্নলিখিতগুলি অন্তর্ভুক্ত করে:
যৌনতা সঙ্ঘটন
বেশ কয়েকটি সূত্র বলছে যে মানুষের মধ্যে, যৌন মিলনের সঙ্ঘটন হয় সপ্তাহে ০ থেকে ২০ বার হতে পারে। মার্কিন যুক্তরাষ্ট্রে, বিবাহিত দম্পতিদের যৌন মিলনের গড় সঙ্ঘটন সপ্তাহে ২ থেকে ৩ বার। এটি সাধারণত স্বীকৃত যে রজোনিবৃত্ত নারীদের যৌন মিলনের সঙ্ঘটন হ্রাস পায় এবং বয়সের সাথে মিলনের গড় সঙ্ঘটন হ্রাস পায়। কিনসে ইনস্টিটিউট অনুসারে, মার্কিন যুক্তরাষ্ট্রে যৌন মিলনের গড় সঙ্ঘটন প্রতি বছর ১১২ বার (১৮-২৯ বছর বয়স), প্রতি বছর ৮৬ বার (৩০-৩৯ বছর বয়স) এবং প্রতি বছর ৬৯ বার (৪০-৪৯ বছর বয়স)।
ভ্যানিক চাইয়াওয়ান
ভ্যানিক চাইয়াওয়ান (জন্ম ১৯৩১) একজন থাই ধনকুবের ব্যবসায়ী, থাই লাইফ ইন্স্যুরেন্সের চেয়ারম্যান, থাইল্যান্ডের দ্বিতীয় বৃহত্তম জীবন বীমাকারী।
যৌন জীবন
যৌনতা সঙ্ঘটন
বেশ কয়েকটি যৌন হয়রানির মামলার ক্ষেত্রে, নির্দিষ্ট কিছু কর্মচারী এবং অন্যদেরকে তাদের যৌন জীবন সম্পর্কে জিজ্ঞাসাবাদ করা হয়েছে, প্রায়ই বারবার, আমেরিকার মিত্সুবিশি মোটর ম্যানুফ্যাকচারিং এর বিরুদ্ধে সমান কর্মসংস্থান সুযোগ কমিশন (ইইওসি) দ্বারা দায়ের করা মামলা সহ।
তথ্যসূত্র
<references group="" responsive="1">
ভ্যানিক চাইয়াওয়ান
জীবনের প্রথমার্ধ
ভ্যানিক চাইয়াওয়ান ১৯৩১ সালে জন্মগ্রহণ করেন তিনি একটি থাই চীনা পরিবার থেকে এসেছেন।
কর্মজীবন
চাইয়াওয়ানের থাই লাইফের প্রায় ৬০% মালিকানা রয়েছে, যা এখন তার ছেলে চাই চাইয়াওয়ান রাষ্ট্রপতি হিসাবে পরিচালনা করছেন। এছাড়াও তিনি থাই এশিয়া প্যাসিফিক ব্রুয়ারি এবং থাই ক্রেডিট রিটেইল ব্যাংকের মালিক।
ব্যক্তিগত জীবন
তিনি আট সন্তান নিয়ে বিবাহিত এবং ব্যাংককে থাকেন।
ভারতীয় নাগরিকদের জন্য ভিসার প্রয়োজনীয়তা
ভারতীয় নাগরিকদের জন্য ভিসার প্রয়োজনীয়তা বলতে অন্যান্য রাষ্ট্রসমূহে প্রবেশের ক্ষেত্রে ঐ সব রাষ্ট্রের কর্তৃপক্ষ দ্বারা ভারতীয় নাগরিকদের উপরে প্রযুক্ত বিধিনিষেধকে বোঝায়। ভারতীয় নাগরিকেরা বিশ্বের ৫৮টি দেশ ও অঞ্চলে হয় ভিসা ছাড়া কিংবা আগমনমাত্র ভিসার সুবিধা নিয়ে প্রবেশ করতে পারেন। হেনলি পাসপোর্ট সূচক অনুযায়ী আন্তর্জাতিক ভ্রমণ স্বাধীনতার ক্ষেত্রে ভারতের অবস্থান ৮৫তম।
ভারতীয়রা বিভিন্ন দেশে অবৈধভাবে পাড়ি জমায় বিশেষভাবে ইউরোপ-আমেরিকাতে, সেইজন্যে ভারতীয়দের ক্ষেত্রে ইউরোপ-আমেরিকা ভ্রমণে কড়াকড়ি আরোপ করা আছে। ৮ আগস্ট ২০১৭ তারিখ থেকে ভারতীয় টুরিস্ট এবং ব্যবসায়ীরা বা চিকিৎসা সেবা নিতে ইচ্ছুক মানুষরা রাশিয়াতে ভিসা ছাড়াই যেতে পারবে। ভারতীয় ভ্রমণকারীদের ভুটান এবং নেপাল ছাড়া অন্য রাষ্ট্রে ভ্রমণকালে অপরিশোধযোগ্য কাজে লিপ্ত হতে হলে একটা ভিসা বা কাজের স্বীকৃতিপত্র নিতে হয়। অরুণাচল প্রদেশ, নাগাল্যান্ড বা মিজোরাম রাজ্যের বাসিন্দা নয় এমন ভারতীয় নাগরিকদের জন্য এইসব রাজ্যে ভ্রমণকালে ইনার লাইন পারমিট (ILP) নিতে হয়। আইএলপি অনলাইন বা এইসব রাজ্যের বিমানবন্দর সমূহ থেকে সংগ্রহ করা যেতে পারে।
শাকিল ও'নিল
শাকিল ও'নিল (Shaquille O'Neal) (১৯৭২- ) মার্কিন যুক্তরাষ্ট্রের এক বিখ্যাত ও অতি জনপ্রিয় বাস্কেটবল খেলোয়াড়। তিনি বিশালাকৃতির মানুষ - তার উচ্চতা ৭ ফুট ১ ইঞ্চি এবং ওজন তিন শতাধিক পাউন্ড। একই সাথে তিনি বাস্কেটবল মাঠে অসামান্য দক্ষতার অধিকারী। এ কারণে তার প্রজন্মের সবচেয়ে প্রতাপশালী বাস্কেটবল খেলোয়াড় হিসেবে তাকে গণ্য করা হয়। মিডিয়া ও দর্শকদের কাছে তিনি 'শ্যাক' নামেই সুপরিচিত।
খেলোয়াড়ী জীবনের শুরুতে ও'নিল লুইসিয়ানা স্টেট বিশ্ববিদ্যালয়ের হয়ে খেলেন। ১৯৯২-১৯৯৩ সালে জাতীয় বাস্কেটবল লীগ, সংক্ষেপে এন্‌বিএ-তে (NBA) যোগদান করেন অর্লান্ডো ম্যাজিক দলের পক্ষে। ৪ বছর অর্লান্ডোতে থাকার পর তিনি প্রসিদ্ধ লস্‌ এঞ্জেলিস লেকার্স দলে খেলতে চলে যান। শিকাগো বুল্‌স-এর প্রাক্তন প্রশিক্ষক ফিল জ্যাক্‌সনের অধীনে এবং লেকার্সের আরেক তারকা খেলোয়াড় কোবি ব্রায়ান্ট-কে (Kobe Bryant) সাথে করে ও'নিল চরম সফলতা অর্জন করেন। ২০০০ থেকে ২০০২ সাল পর্যন্ত টানা তিন বছর তারা এন্‌বিএ শিরোপা জয় করেন এবং প্রতিবারই ও'নিল ফাইনালের 'সবচেয়ে মূল্যবান খেলোয়াড়' খেতাবটি জিতে নেন।
সর্বমোট আট বছর তিনি লেকার্সে ছিলেন। ২০০৪ সালে ব্রায়ান্ট-এর সাথে তিক্ততার কারণে ও'নিল লেকার্স ত্যাগ করে মায়ামি হীট দলে স্থানান্তর করেন। সেখানে সহযোদ্ধা হিসেবে পান উঠতি তারকা ডোয়েইন ওয়েইড-কে (Dwyane Wade)। ২০০৬ সালে ও'নিল ও ওয়েইড মায়ামি দলকে এন্‌বিএ ফাইনালে নিয়ে যান।
১৯৯৬ সালে এন্‌বিএ ইতিহাসের সেরা ৫০ জন খেলোয়াড়ের তালিকায় তিনি অন্তর্ভুক্তি লাভ করেছিলেন। মাত্র ২৪ বছর বয়সে তিনিই ছিলেন সেই তালিকার সর্বকনিষ্ঠ খেলোয়াড়। বাস্কেটবল থেকে অবসর নেয়ার পর তিনি পুলিশ বাহিনীতে ঢোকার ইচ্ছা ব্যক্ত করেছেন।
ঘাসান মাসুদ
ঘাসান মাসুদ Ghassan Massoud); হলেন একজন সিরীয় পরিচালক এবং অভিনেতা। মধ্যপ্রাচ্য ও পশ্চিমা উভয় মিডিয়াতেই তিনি আরবি ও ইংরেজি ভাষাতে বেশ কিছু উল্লেখযোগ্য চরিত্রে সফলতার সাথে অভিনয় করে খ্যাতি ও প্রশংসা লাভ করেছেন। এর মধ্যে পাইরেটস অব দ্য ক্যারেবিয়ানঃ অ্যাট ওয়ার্ল্ডস এন্ড চলচ্চিত্রে আম্মান্ড দ্য কোরসায়ার চরিত্রে, কিংডম অব হেভেন চলচ্চিত্রে ইসলামিক মহাবীর সালাউদ্দিন চরিত্রে এবং সর্বশেষ ওমর (টেলিভিশন ধারাবাহিক) এ ইসলামের খলিফা আবু বকর চরিত্র রূপদান করেন।
গ্যালাক্টিক সেন্টার
থাম্ব|ছবিতে উপরের দিকে বামে উজ্জ্বল অংশটুকু  2MASS অবলোহিত বিকিরণ দূরবীক্ষণ যন্ত্র দিয়ে পর্যবেক্ষিত ছায়াপথের কেন্দ্র। গ্যালাকটিক সেন্টার আকাশগঙ্গার ঘূর্ণায়মান কেন্দ্র। এর অনুমিত অবস্থানের পরিসর পৃথিবী থেকে ২৪-২৮.৪ সহস্র আলোকবর্ষ দূরে ধনু, সর্পধারী এবং বৃশ্চিক তারকামণ্ডলীর দিকে যেখানে আকাশগঙ্গাকে সবচেয়ে উজ্জ্বল দেখা যায়। ধনু-এ তারকামণ্ডলের বেতার তরঙ্গ নির্গত হওয়ার উৎসের দিকের সাথে এর অবস্থান মিলে যায়।
গ্যালাকটিক সেন্টারের এক পারসেক দূরত্বের মধ্যে রয়েছে ১০ মিলিয়ন নক্ষত্র যেখানে রাজত্ব লাল দানবদের। তবে পরিমিত সংখ্যায় ভারী অতিকায় দানব এবং উলফ-র‌্যায়েট তারাও রয়েছে যার প্রমাণ পাওয়া যায় এক মিলিয়ন বছর পূর্বে নক্ষত্র গঠনের ধরন থেকে। কেন্দ্রে একটি অতিকায় ভারী কৃষ্ণগহবর রয়েছে যা ধনু-এ* এর বেতার তরঙ্গের শক্তি যোগায়।
আবিষ্কার
আন্তঃনাক্ষত্রিক ধূলিকণার কারণে যে দৃষ্টিপ্রতিবন্ধকতা তৈরি হয় তার ফলে ছায়াপথের কেন্দ্রকে দৃশ্যমান আলো, অতিবেগুনী রশ্মি, কম শক্তির এক্স রে এর সাহায্যে যথেষ্ট পর্যবেক্ষণ করা যায় না। তবে গামা রশ্মি, শক্তিশালী এক্স-রে(কম্পাঙ্ক বেশি যে এক্স রে এর), অবলোহিত রশ্মি, মিলিমিটারের কাছাকাছি বেতার তরঙ্গে ছায়াপথের কেন্দ্র পর্যবেক্ষণ ভাল কাজ করে। ইমানুয়েল কান্ট তার জেনারেল ন্যাচারাল হিস্টোরি এন্ড থিওরি অফ দ্যা হেভেনস (১৭৫৫) বইয়ে বলেন, আকাশগঙ্গার কেন্দ্রে বড় কোনো তারা আছে এবং হতে পারে সে নক্ষত্রটি সিরিয়াস।  ১৯১৮তে হারলো শেপলে বলেন, আকাশগঙ্গাকে ঘিরে যে গোলীয় ছায়াপথ স্তবকের বর্ণবলয় দেখা যায় মনে হয় যেন ধনু তারকারাজিকে কেন্দ্র করে নক্ষত্রের দল ঘুরছে, কিন্তু ঘন আণবিক মেঘ আলোকজ্যোতির্বিদ্যার জন্য প্রতিবন্ধক। ১৯৪০ এর দশকে ভাল্টার বাডে লস এঞ্জেলসের বৈদ্যুতিক বিপর্যয়ের ফলে অন্ধকার রাতের আকাশের যুদ্ধকালীন সুবিধা নিয়ে মাউন্ট উইলসন অবজারভেটরি থেকে ১০০ ইঞ্চি হুকার টেলিস্কোপ দিয়ে গ্যালাক্সির কেন্দ্রে অনুসন্ধান করেন। তিনি লক্ষ্য করেন, আলনাসল (গামা স্যাগিটারাই) নক্ষত্রের নিকটে আন্তঃনাক্ষত্রিক লেন্সে এক ডিগ্রি বিস্তার পরিমাণ ফাঁকা জায়গা, যে জায়গাটি মিল্কিওয়ে গ্যালাক্সির নক্ষত্রের ঝাঁকের স্পষ্ট ছবি হিসেবে প্রতীয়মান হয়। এই ফাঁকা স্থানকে বাডের জানালা হিসেবে নামকরণ করা হয়।
সিডনির ডোভার হাইটসে সিএসআইআরও এর রেডিওফিজিক্স বিভাগ থেকে আসা একদল রেডিও জ্যোতির্বিজ্ঞানী সমুদ্র ইন্টারফেরোমেট্রি পদ্ধতি ব্যবহার করে আন্তঃনাক্ষত্রিক ও আন্তঃগ্যালাক্টিক বেতার তরঙ্গ অনুসন্ধান করে। দলটির নেতৃত্বে ছিলেন জোসেফ লেড পাওসে। টারুস এ, ভার্গো এ এবং সেন্টাউরুস এ নক্ষত্রগুলোও তাদের অনুসন্ধানের তালিকায় ছিল। ১৯৫৪ সালের মধ্যে তারা প্রায় ৮০ ফুট (২৪.৪ মিটার) স্থায়ী ডিশ অ্যান্টেনা নির্মাণ করে এবং এর সাহায্যে ধনু নক্ষত্ররাজি থেকে আসা রেডিও তরঙ্গকে আরো বিবর্ধিত, শক্তিশালী ও বিস্তারিত গবেষণাযোগ্য সংকেত পেতে থাকেন। এই নক্ষত্র বেল্টের কেন্দ্রের নিকটে একটি ঘন সন্নিবিষ্ট বিন্দু উৎসের নামকরণ করেন ধনু-এ। অচিরেই তারা বুঝতে পারেন যে এটি ছায়াপথেরই কেন্দ্রে অবস্থিত, যদিও সেখান থেকে ৩২ ডিগ্রি দক্ষিণ-পশ্চিমে গ্যালাক্টিক সেন্টার অনুমান করা হয়েছিল।
১৯৫৮ খ্রিষ্টাব্দে ইন্টারন্যাশনাল অ্যাস্ট্রোনমিক্যাল ইউনিয়ন (IAU) ধনু-এ এর অবস্থানকে ছায়াপথের অক্ষাংশ-দ্রাঘিমাংশ স্থানাঙ্ক ব্যবস্থার মূলবিন্দু ধরার সিদ্ধান্ত নেয়।  বিষুবীয় স্থানাঙ্ক ব্যবস্থায় এর অবস্থান: বিষুবাংশ ১৭:৪৫:৪০.০৪, বিষুবলম্ব -২৯°০০′২৮.১″ (জুলিয়ান ক্যালেন্ডারের কাল অনুযায়ী)।
গ্যালাকটিক সেন্টারের দূরত্ব
সৌরজগৎ থেকে গ্যালক্সির কেন্দ্রের দূরত্ব পই পই অঙ্কে মেলানো দুরূহ,  তবে ২০০০ খ্রিষ্টাব্দ পর্যন্ত ধরা হয় এর দূরত্বের পরিসর  . জ্যামিতিভিত্তিক পদ্ধতি এবং আদর্শ মহাজাগতিক দূরত্ব থেকে প্রাপ্ত অনুমানও এই হিসেবের সমর্থন করে। গ্যালাকটিক সেন্টারের দূরত্ব পুঙ্খানুপুঙ্খ নির্ণয় করা হয়েছিল বিষমতারাদের (যেমন- আরআর লাইরা বিষমতারা) অথবা আদর্শ ক্যান্ডেলসের (যেমন- লাল-দল তারা) মাধ্যমে। কিন্তু এটি ব্যাহত হয়েছিল বেশ কিছু কারণে যার মধ্যে আছে দুর্বোধ্য লাল হওয়ার নীতি, গ্যালাক্সির স্ফীত অংশের কাছাকাছি কিছু তারার কারণে গ্যালাকটিক সেন্টারের দূরত্বের ক্ষুদ্রতর মান এবং বিষমতারাদের দল যেগুলো গ্যালাক্সির স্ফীত অংশের সাথে গ্যালাকটিক সেন্টারের সম্পর্ক নিরূপণের অনিশ্চয়তা। বিষমতারাদের গড় দূরত্ব নিরূপণে্র সমস্যার সাথে রয়েছে গ্যালাক্সির স্ফীত অংশের আন্তঃনাক্ষত্রিক বিলুপ্তি।
মিল্কিওয়ের যে যে অংশ বাধা দিয়ে থাকে পর্যবেক্ষণের ক্ষেত্রে, যেটা গ্যালাকটিক সেন্টার বরাবর অবস্থান করে তার অর্ধেক দৈর্ঘ্যকে ধরা হয় ১–৫ কিলোপারসেক আর ঝুঁকে থাকার পরিমাণ ১০–৫০°।  কোনো কোনো লেখক বলে থাকেন মিল্কিওয়ে গ্যালাক্সির দুটো অংশ রয়েছে যার একটি আরেকটির সাথে পেঁচিয়ে আছে। সে অংশ নির্দেশিত করা যায় লাল দানব তারাদের দল দিয়ে (পড়ুন লোহিত দানব)। তবে আরআর লাইরা বিষমতারা কোনো বিশেষ গ্যালাকটিক অংশকে নির্দেশ করে না।  বাধাদানকারী অংশটি ৫ কিলোপারসেক আংটির আকারের অংশ দিয়ে ঘিরে থাকতে পারে যার অধিকাংশ মিল্কিওয়ের আণবিক হাইড্রোজেন বহন করে। সে অনুযায়ী এ অংশটি মিল্কিওয়ের নক্ষত্র গঠনের কার্যক্রমের সাথে জড়িত। অ্যানড্রোমিডা ছায়াপথ থেকে দেখলে এই বাধাদানকারী অংশটি হত মিল্কিওয়ে ছায়াপথের সবচেয়ে উজ্জ্বলতম অংশ।
অতিকায় ভারী কৃষ্ণগহবর
বাম|থাম্ব|ছবিটির কেন্দ্র থেকে ডান দিকে সাদা উজ্জ্বল অংশে রয়েছে একটি অতিকায় কৃষ্ণগহ্বর। এই জটিলতর ছবিটি আকাশে আধা ডিগ্রিরও কম অংশ ধারণ করে। ধনু তারারাজির এ এর বেতার তরঙ্গউৎস গ্যালাক্সির কেন্দ্র থেকে নিঃসৃত হচ্ছে বলে মনে হয় (আসন্ন অবস্থান- ১৮ ঘণ্টা, −২৯ ডিগ্রি)। এটি বেশ ঘন  বেতার তরঙ্গ উৎস হিসেবে ধরা দেয়, যা আবার অতিকায় কৃষ্ণগহ্বরের সাথে সহাবস্থান করে। কৃষ্ণগহ্বরের দিকে চাকতির আদলে গ্যাসের অধিগমন বেতার তরঙ্গের শক্তি সঞ্চারণের উৎস হতে পারে। এর চেয়ে গভীরে পর্যবেক্ষণের প্রযুক্তি এখনো আমাদের আবিষ্কার হয় নি। ডান|থাম্ব|শিল্পীর চোখে গ্যালাক্সির কেন্দ্রে অতিকায় কৃষ্ণগহ্বর। আরিজোনা এবং ক্যালিফোর্নিয়াতে ২০০৮ সালে রেডিও টেলিস্ককোপের মাধ্যমে একটি গবেষণা সম্পন্ন করা হয় যেখানে ধনু এ* নক্ষত্রের ব্যাস নির্ণয় করা হয় ৪৪ মিলিয়ন কিলোমিটার (প্রায় ০.৩ জ্যোতির্বৈজ্ঞানিক একক)। পৃথিবী থেকে সূর্যের দূরত্ব ১৫০ মিলিয়ন কিলোমিটারকে যেখানে ১ জ্যোতির্বৈজ্ঞানিক একক ধরা হয়, সূর্য থেকে বুধের নিকটতম বিন্দুর দূরত্বও প্রায় ০.৩ জ্যোতির্বৈজ্ঞানিক একক (৪৬ মিলিয়ন কিলোমিটার)। এভাবেও বলা যায় তাই— এই মিল্কিওয়ে গ্যালাক্সির কেন্দ্রে বেতার তরঙ্গের উৎসস্থলের আকার সূর্য থেকে বুধের দূরত্বেরও কম।